Na temelju članka 391. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12. i 152/14), članka 42. Statuta Općine Pitomača („Službene novine“ Općine Pitomača, broj 1/21. i 4/21) i Odluke o načinu raspolaganja, korištenja i upravljanja imovinom u vlasništvu Općine Pitomača („Službene novine“ broj 8/21), Općinski načelnik donosi

**JAVNI NATJEČAJ**

**za prodaju nekretnina u vlasništvu Općine Pitomača**

 **1. Raspisuje se Javni natječaj za prodaju nekretnina u vlasništvu Općine Pitomača te se na prodaju izlažu nekretnine kako slijedi:**

**- NEKRETNINA BROJ 1,** upisana u

 - z.k. ul. br. 375 k.o. Kladare, označena kao:

- čkbr. 784/5 ORANICA I KUHINJSKI VRT PREKO DRUMA U KRČEVINAH, sa 209 čhv,

- čkbr. 784/6 ORANICA I KUHINJSKI VRT PREKO DRUMA U KRČEVINAH, sa 109 čhv,

 - čkbr. 786/4 ORANICA U KRČEVINAH, sa 969 čhv,

suvlasnički dio 2/8, namjena nekretnine:obiteljska stambena građevina, dotrajala gospodarska zgrada i pripadajuće građevinsko zemljište te poljoprivredno zemljište po početnoj cijeni od 6.300,00 kuna (slovima: šest tisuća tristo kuna);

**- NEKRETNINA BROJ 2,** upisana u

 - z.k. ul. br. 530 k.o. Kladare, označena kao:

 - čkbr. 784/7 ORANICA I KUHINJSKI VRT PREKO DRUMA U KRČEVINA, sa 108 čhv,

 - čkbr. 784/8 ORANICA I KUHINJSKI VRT PREKO DRUMA U KRČEVINA, sa 209 čhv,

suvlasnički dio 2/16, namjena nekretnine:poljoprivredno i građevinsko zemljištepo početnoj cijeni od 1.750,00 kuna (slovima: tisuću sedamsto pedeset kuna);

**- NEKRETNINA BROJ 3,** upisana u

 - z.k. ul. br. 1119 k.o. Kladare, označena kao:

 - čkbr. 577/1 SJENOKOŠA BEREK U GRUNTIMA, sa 550 čhv,

vlasnički dio 1/1, namjena nekretnine: poljoprivredno zemljište,po početnoj cijeni od 7.000,00 kuna (slovima: sedam tisuća kuna);

**- NEKRETNINA BROJ 4,** upisana u

 - z.k. ul. br. 438 k.o. Stari Gradac, označena kao:

 - čkbr. 353/2 STARI GRADAC, MATIJE GUPCA, DVORIŠTE, sa 494 m2,

vlasnički dio 1/1, namjena nekretnine:građevinsko zemlište,po početnoj cijeni od 31.800,00 kuna (slovima: trideset jedna tisuća osamsto kuna).

**- NEKRETNINA BROJ 5,** upisana u

 - z.k. ul. br. 2943 k.o. Stari Gradac, označena kao:

 - čkbr. 1447/1 ORANICA RAVNICA, sa 1060 čhv,

suvlasnički dio 1/8, namjena nekretnine:obradivo poljoprivredno zemljište,po početnoj cijeni od 1.360,00 kuna (slovima: tisuću tristo šezdeset kuna).

**- NEKRETNINA BROJ 6,** izvanknjižno vlasništvo,upisana u

 - posjedovni list br. 2021 k.o. Sedlarica, označena kao:

 - D. kčbr. 1957/2 KLADARSKI BREG, VINOGRAD, sa 241 m2,

 - D. kčbr. 1971/2 KLADARSKI BREG, VINOGRAD, sa 791 čm2,

 - D. kčbr. 1971/2 KLADARSKI BREG, LIVADA, sa 180 m2,

namjena nekretnine:kčbr. 1971/2 u naravi čini jedinstvenu prostornu cjelinu koja se sastoji od dotrajale vinogradarske klijeti i zapuštenog vinograda, stanje građevine – vinogradarske klijeti je potpuno dotrajalo, kčbr. 1957/2 k.o. Sedlarica u naravi čini jedinstvenu prostornu cjelinu koja se sastoji od zapuštenog i potpuno obraštenog poljoprivrednog zemljišta u kategoriji šume,po početnoj cijeni od 3.350,00 kuna (slovima: tri tisuće tristo pedest kuna).

 Nekretnine iz prethodnog stavka izlažu se prodaji prema načelu „viđeno-kupljeno“, što isključuje sve naknadne prigovore kupca.

 **2.** Pravo sudjelovanja u ovom Javnom natječaju imaju fizičke i pravne osobe (u daljnjem tekstu: ponuditelj), koje prema pozitivnim propisima Republike Hrvatske mogu stjecati vlasništvo nekretnina u RH i koje nemaju dospjelih financijskih obveza prema Općini Pitomača.

 **3.** Ponuditelj, koji se natječe za kupnju nekretnine izložene na prodaju dužan je za sudjelovanje u istom, uplatiti za korist Općine Pitomača jamčevinu koja iznosi 10% od utvrđenog iznosa početne cijene, a koja je naznačena u točki 1. ovog Javnog natječaja. Jamčevina se uplaćuje na žiro-račun Općine Pitomača, IBAN: HR4424020061833200005, s pozivom na broj HR68 7706-OIB ponuditelja, do isteka roka za podnošenje ponuda.

 **4.** Rok za podnošenje ponuda je 15. travnja 2022. godine, do 10:00 sati, bez obzira na način dostave.

 **5.** Ponuda za kupnju nekretnina dostavlja se u zatvorenoj omotnici i obavezno sadrži:

- pisanu ponudu za nekretninu označenu brojem od 1 do 3, u kojoj je naznačen iznos (isključivo u kunama) koji ponuditelj nudi kao kupoprodajnu cijenu, ime i prezime odnosno naziv ponuditelja ponude, podatak o osobnom identifikacijskom broju (OIB) ponuditelja, broju žiro-računa ili tekućeg računa na koji se može izvršiti povrat jamčevine,

- dokaz o uplati jamčevine,

- izjavu o prihvaćanju svih uvjeta utvrđenih ovim Javnim natječajem (primjer dostupan na web stranici Općine Pitomača, www.pitomaca.hr),

- presliku osobne iskaznice ponuditelja ukoliko je isti fizička osoba, odnosno presliku dokaza o registraciji pravne osobe, ako je ponuditelj pravna osoba (dokaz o registraciji pravne osobe ne smije biti stariji od 3 mjeseca).

 **6.** Ponude za kupnju nekretnine koja je izložena na prodaju u ovom Javnom natječaju dostavljaju se s naznakom: „**JAVNI NATJEČAJ ZA PRODAJU NEKRETNINA – NE OTVARAJ!“ na sljedeću adresu: OPĆINA PITOMAČA, Ljudevita Gaja 26/I, 33 405 Pitomača.**

 Nerazumljive, neodređene, nepotpune i nepravovremene ponude, kao i ponude u kojima je iznos ponuđene kupoprodajne cijene niži od onog određenog u početnoj cijeni neće se razmatrati.

 **7.** Javno otvaranje pristiglih ponuda obaviti će Povjerenstvo za provedbu javnog natječaja za prodaju nekretnina u vlasništvu Općine Pitomača dana 15. travnja 2022. godine, s početkom u 10:00 sati, u Općinskoj vijećnici Općine Pitomača, dok će o rezultatima izbora svi ponuditelji biti pismeno obaviješteni najkasnije u roku od 15 dana od dana otvaranja ponuda.

 Konačnu odluku o odabiru najpovoljnijeg ponuditelja za kupnju nekretnine iz ovog Javnog natječaja donijeti će Općinski načelnik.

 **8. Općina Pitomača ne odgovara za eventualnu neusklađenost podataka koji se odnose na površinu, kulturu ili namjenu nekretnina, a koji mogu proizaći iz katastarske, zemljišno-knjižne i druge dokumentacije i stvarnog stanja u prostoru.**

 **9. Kriterij za odabir** je najviša ponuđena cijena. Ukoliko su dva ili više ponuditelja ponudili istu cijenu za nekretninu iz članka 1. ove Odluke, najpovoljnijom ponudom smatrati će se ona ponuda koja je zaprimljena ranije.

 **10.** Ponuditeljima koji su sudjelovali u ovom Javnom natječaju, a koji nisu izabrani kao najpovoljniji, vratiti će se iznos uplaćene jamčevine u roku od 15 dana od dana donošenje Odluke o odabiru najpovoljnijih ponuditelja. Ponuditeljima koji su izabrani kao najpovoljniji, uplaćena jamčevina uračunat će se u kupoprodajnu cijenu.

 **11.** Općinski načelnik s odabranim najpovoljnijim ponuditeljima će u roku od 30 dana od dana donošenja Odluke o odabiru najpovoljnijeg ponuditelja pristupiti sklapanju Ugovora o kupoprodaji predmetnih nekretnina.

 Najpovoljniji ponuditelji koji odustanu od ponude nakon donošenja navedene Odluke i ne pristupe sklapanju ugovora o kupoprodaji u za to ostavljenom roku ili ne uplate u cijelosti ugovorenu cijenu u skladu sa ugovorom o kupoprodaji, gube pravo na povrat uplaćene jamčevine, a nekretnine će se izložiti prodaji na novom javnom natječaju.

 **12.** Kupoprodajnu cijenu kupac je dužan uplatiti u roku od 30 dana od dana sklapanja Ugovora o kupoprodaji. Troškove ovjere i zemljišnoknjižne provedbe Ugovora snosi kupac.

 **13**. Upis prava vlasništva na kupljenoj nekretnini kupac može ishoditi na temelju Ugovora o kupoprodaji i potvrde Općine Pitomača kojom se dokazuje isplata cjelokupne kupoprodajne cijene za kupljenu nekretninu za korist prodavatelja.

 **14. Općinski načelnik zadržava pravo poništenja ovog Javnog natječaja u dijelu ili u cijelosti** bez posebnog obrazloženja.

 **15. Dodatne informacije** mogu se dobiti u Jedinstvenom upravnom odjelu Općine Pitomača, na telefon broj: 033/782-840 ili 033/782-860 ili putem e-mail-a: **opcina@pitomaca.hr****.**

KLASA: 940-01/22-01/04

URBROJ: 2189-16-22-2

Pitomača, 31. ožujka 2022.

 OPĆINA PITOMAČA

 OPĆINSKI NAČELNIK:

 Željko Grgačić